Але пра бібліятэку трохі пазней. Спачатку колькі слоў пра велічны будынак колішняга сельскага дома культуры. Заўважылі вынікі актыўнага рамонту. Спачатку ўзрадаваліся і задаліся пытаннем: няўжо знайшліся ў бюджэце сродкі на адраджэнне ўстановы культуры? Сродкі, як аказалася, і сапраўды знайшліся. Вось толькі не ў бюджэце і не на ўстанову культуры. Высветлілі, што аб’ект набыў за адну базавую мясцовы настаўнік фізкультуры і плануе з партнёрамі зрабіць у будынку вытворчы аб’ект.